ΑΠΟΦΑΣΕΙΣ
Αριθμ. 1449
Έγκριση τροποποίησης Εσωτερικού Κανονισμού Λειτουργίας (Β’ 2620/2024) του Διατμημα-
τικού Προγράμματος Μεταπτυχιακών Σπουδών
(Δ.Π.Μ.Σ.) με τίτλο: «ΟΡΓΑΝΩΣΗ ΚΑΙ ΔΙΟΙΚΗΣΗ
ΕΠΙΧΕΙΡΗΣΕΩΝ ΤΡΟΦΙΜΩΝ ΚΑΙ ΓΕΩΡΓΙΑΣ» των
Τμημάτων Αγροτικής Οικονομίας και Ανάπτυξης
(Α.Ο.Α.), της Σχολής Εφαρμοσμένων Οικονομικών και Κοινωνικών Επιστημών (Ε.Ο.κ.Κ.Ε.) και
Επιστήμης Τροφίμων και Διατροφής του Ανθρώπου (Ε.Τ.Δ.Α.), της Σχολής Επιστημών Τροφίμων
και Διατροφής (Ε.Τ.κ.Δ.) του Γεωπονικού Πανεπιστημίου Αθηνών (Γ.Π.Α.).
Η ΣΥΓΚΛΗΤΟΣ ΤΟΥ
ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Αφού έλαβε υπόψη:
1. Την περ. α’ της παρ. 4 του άρθρου 16 του ν. 4957/
2022 (Α’ 141).
2. Τα άρθρα 80 έως και 88 και 455 του ν. 4957/2022
(Α’ 141).
3. Τα άρθρα 59 έως και 61 του ν. 5094/2024 (Α’ 39).
4. Την υπό στοιχεία 135557/Ζ1/01.11.2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
5. Την υπό στοιχεία 108990/Ζ1/8.09.2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Προγράμματα Μεταπτυχιακών Σπουδών με τέλη
φοίτησης» (Β’ 4899).
6. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
7. Τον ν. 3374/2005 «Διασφάλιση της ποιότητας στην
Ανώτατη Εκπαίδευση. Συστήματα μεταφοράς και συσσώρευσης πιστωτικών μονάδων-Παράρτημα διπλώμα-
τος» (Α’ 189).
8. Την υπ’ αρ. 6857/07.09.2018 απόφαση της Συγκλήτου (υπ’ αρ. 541/24.07.2018 συνεδρία) του Γεωπονικού
Πανεπιστημίου Αθηνών «Έγκριση Εσωτερικού Κανονισμού του Διατμηματικού Προγράμματος Μεταπτυχια-
κών Σπουδών των Τμημάτων Αγροτικής Οικονομίας και
Ανάπτυξης και Επιστήμης Τροφίμων και Διατροφής του
Ανθρώπου του Γ.Π.Α. ’’Οργάνωση και Διοίκηση Επιχειρήσεων Τροφίμων και Γεωργίας’’» (Β’ 4368).
9. Την υπ’  αρ. 6483/12.07.2021 απόφαση της Συγκλήτου (υπ’ αρ. 585/30.06.2021 συνεδρία) του Γεω-
πονικού Πανεπιστημίου Αθηνών «Τροποποίηση της
υπ’ αρ. 6857/07.09.2018 απόφασης της Συγκλήτου του
Γεωπονικού Πανεπιστημίου Αθηνών «Έγκριση Εσωτερικού Κανονισμού του Διατμηματικού Προγράμματος
Μεταπτυχιακού Σπουδών των Τμημάτων Αγροτικής Οικονομίας και Ανάπτυξης και Επιστήμης Τροφίμων και Δια-
τροφής του Ανθρώπου του Γ.Π.Α. ’’Οργάνωση και Διοίκηση
Επιχειρήσεων Τροφίμων και Γεωργίας’’ (Β’ 4368)» (Β’4423).
10. Την υπ’ αρ. 1892/15.04.2024 απόφαση της Συγκλήτου (Συνεδρία: 613/09.04.2024) του Γεωπονικού Πανεπι-
στημίου Αθηνών «Τροποποίηση Εσωτερικού Κανονισμού
Λειτουργίας (Β’4423/2021) του Διατμηματικού Προγράμματος Μεταπτυχιακών Σπουδών (Δ.Π.Μ.Σ.) ’’Οργάνωση
και Διοίκηση Επιχειρήσεων Τροφίμων και Γεωργίας’’ των
Τμημάτων Αγροτικής Οικονομίας και Ανάπτυξης (Α.Ο.Α.)
της Σχολής Εφαρμοσμένων Οικονομικών και Κοινωνικών
Επιστημών (Ε.Ο.κ.Κ.Ε.) και Επιστήμης Τροφίμων και Διατροφής του Ανθρώπου (Ε.Τ.Δ.Α.), της Σχολής Επιστημών
Τροφίμων και Διατροφής (Ε.Τ.κ.Δ.) του Γεωπονικού Πανεπιστημίου Αθηνών (Γ.Π.Α.)» (Β’ 2620).
11. Την απόφαση της Συγκλήτου (υπ’ αρ. 622/27.12.2024
συνεδρία) του Γ.Π.Α. που αφορά τη Συγκρότηση της Επιτροπής Μεταπτυχιακών Σπουδών του Γ.Π.Α.
12. Το απόσπασμα πρακτικού της Επιτροπής Προγράμματος Σπουδών (υπ’ αρ. 166/01.11.2024 συνεδρία) του
Διατμηματικού Μεταπτυχιακού Προγράμματος Σπουδών (Δ.Π.Μ.Σ.) των Τμημάτων Αγροτικής Οικονομίας
και Ανάπτυξης και Επιστήμης Τροφίμων και ΔιατροΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
31 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1493
02.04.2025 13:22:43
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
φής του Ανθρώπου του Γεωπονικού Πανεπιστημίου
Αθηνών «Οργάνωση και Διοίκηση Επιχειρήσεων Τροφίμων και Γεωργίας», σχετικά με την τροποποίηση της
υπ’ αρ. 1892/15.04.2024 απόφασης της Συγκλήτου (υπ’
αρ.  613/09.04.2024 Συνεδρία) του Γ.Π.Α. (Β’ 2620).
13. Το απόσπασμα πρακτικού της συνέλευσης του
Τμήματος Αγροτικής Οικονομίας και Ανάπτυξης (υπ’
αρ. 10.12.2024 συνεδρία).
14. Το απόσπασμα πρακτικού της συνέλευσης του
Τμήματος Επιστήμης Τροφίμων και Διατροφής του Ανθρώπου (υπ’ αρ. 626/17.12.2024 συνεδρία).
15. Το με ημερομηνία 01.11.2024 Ειδικό Πρωτόκολλο
Συνεργασίας του Διατμηματικού Μεταπτυχιακού Προγράμματος Σπουδών (Δ.Π.Μ.Σ.) των Τμημάτων Αγροτι-
κής Οικονομίας και Ανάπτυξης και Επιστήμης Τροφίμων
και Διατροφής του Ανθρώπου του Γεωπονικού Πανεπιστημίου Αθηνών «Οργάνωση και Διοίκηση Επιχειρήσεων
Τροφίμων και Γεωργίας».
16. Το με ημερομηνία 06.02.2025 έγγραφο του Προέδρου
της Επιτροπής Μεταπτυχιακών Σπουδών Ε. Φλεμετάκη.
17. Την θετική εισήγηση της Επιτροπής Μεταπτυχιακών
Σπουδών του Γ.Π.Α. (υπ’ αρ. 26/05.02.2025 συνεδρία).
18. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία, για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ.
19. Το γεγονός ότι δεν προκαλείται δαπάνη σε βάρος
του προϋπολογισμού του Πανεπιστημίου.
20. Την προφορική εισήγηση του Πρύτανη, αποφασίζει:
Τροποποιεί την υπ’ αρ. 1892/15.04.2024 (Β’2620) απόφαση της Συγκλήτου του Γ.Π.Α. που αφορά την Τροπο-
ποίηση του Εσωτερικού Κανονισμού Λειτουργίας του Διατμηματικού Προγράμματος Μεταπτυχιακών Σπουδών
(Δ.Π.Μ.Σ.)  «ΟΡΓΑΝΩΣΗ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ
ΤΡΟΦΙΜΩΝ ΚΑΙ ΓΕΩΡΓΙΑΣ» των Τμημάτων Αγροτικής
Οικονομίας και Ανάπτυξης και Επιστήμης Τροφίμων και
Διατροφής του Ανθρώπου του Γεωπονικού Πανεπιστημίου Αθηνών, ως ακολούθως:
Άρθρο 1
Γενικές Διατάξεις
Το Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) «Οργάνωση και Διοίκηση Επιχειρήσεων
Τροφίμων και Γεωργίας (MBA Food & Agribusiness)»,
ιδρύθηκε με την υπό στοιχεία Β7/154/1.4.1998 υπουργική απόφαση (Β’  354/1998), επανιδρύθηκε με το
5467/4.7.2018 (Β’ 2680), τροποποιήθηκε με την υπουργική απόφαση 6482/12.7.2021 (Β’ 4423/2021) λειτουργεί
με τις διατάξεις του παρόντος Εσωτερικού Κανονισμού
και τις υφιστάμενες διατάξεις του ν. 4957/2022 (Α’ 141)
και ν. 5094/2024 (Α’ 39). Οργανώνεται από το Τμήμα
Αγροτικής Οικονομίας και Ανάπτυξης του Γεωπονικού
Πανεπιστημίου Αθηνών, σε συνεργασία με το Τμήμα Επιστήμης Τροφίμων και Διατροφής του Ανθρώπου του
Γ.Π.Α. Την διοικητική υποστήριξη του Προγράμματος έχει
το Τμήμα Αγροτικής Οικονομίας και Ανάπτυξης, λόγω
μεγαλύτερης συνάφειας με το αντικείμενο του Δ.Π.Μ.Σ.
Άρθρο 2
Γνωστικό Αντικείμενο - Σκοπός
Το γνωστικό αντικείμενο του Δ.Π.Μ.Σ. ανήκει στην οικονομική επιστήμη και επικεντρώνεται στην οργάνωση
και διοίκηση επιχειρήσεων με έμφαση στις Επιχειρήσεις
Τροφίμων και Γεωργίας.
Σκοπός του Προγράμματος είναι:
- η προώθηση της επιστημονικής γνώσης και η περαιτέρω ανάπτυξη της έρευνας στον χώρο της Οργάνωσης
και Διοίκησης Επιχειρήσεων Τροφίμων και Γεωργίας, και
- η κατάρτιση στελεχών υψηλής επιστημονικής κατάρτισης και εξειδίκευσης που θα συνδυάζουν γνώσεις,
τόσο σε μεθόδους οργάνωσης και διοίκησης, όσο και
σε τεχνικέςτης παραγωγικής διαδικασίας της επιχείρησης έτσι ώστε να είναι σε θέση πάρουν τιςαποφάσεις
που απαιτούνται σε ένα πολύπλοκο και ανταγωνιστικό
περιβάλλον, είτε ωςστελέχη επιχειρήσεων είτε ως επιχειρηματίες.
Άρθρο 3
Δομή - Κανόνες Λειτουργίας
α. Η δομή, η οργάνωση και η λειτουργία του Μεταπτυχιακού Προγράμματος διέπονται από τις διατάξεις του
σχετικού θεσμικού πλαισίου της Χώρας.
β. Οι διατάξεις του Εσωτερικού Κανονισμού Λειτουργίας του ΔΠΜΣ, όπως αυτές αναλύονται παρακάτω,
εξειδικεύουν και συμπληρώνουν το νομοθετικό πλαίσιο
που διέπει τις μεταπτυχιακές σπουδές και ρυθμίζουν με
ενιαίο τρόπο θέματα λειτουργίας του Προγράμματος τα
οποία δεν ρυθμίζονται από την κείμενη νομοθεσία, αλλά
είτε παρέχονται γι’ αυτά σχετικές εξουσιοδοτήσεις από
το νόμο, είτε ρυθμίζονται με αποφάσεις των αρμοδίων
οργάνων του Προγράμματος.
Άρθρο 4
Μεταπτυχιακοί Τίτλοι
Το Δ.Π.Μ.Σ. απονέμει Μεταπτυχιακό Δίπλωμα Ειδίκευσης στην «Οργάνωση και Διοίκηση Επιχειρήσεων Τροφί-
μων και Γεωργίας (MBA Food & Agribusiness)».
Το Μ.Δ.Ε. στην «Οργάνωση και Διοίκηση Επιχειρήσεων
Τροφίμων και Γεωργίας» του Γ.Π.Α. θεωρείται ισοδύναμο
μεταπτυχιακού τίτλου MBA.
Άρθρο 5
Όργανα Διοίκησης
Τα όργανα διοίκησης του Προγράμματος είναι: η Σύγκλητος του Γ.Π.Α., η Επιτροπή Μεταπτυχιακών Σπουδών
(Ε.Μ.Σ.) του Γ.Π.Α., η Επιτροπή Προγράμματος Σπουδών
(Ε.Π.Σ.) του Δ.Π.Μ.Σ., η Συντονιστική Επιτροπή (Σ.Ε.) του
Δ.Π.Μ.Σ., ο Διευθυντής του Δ.Π.Μ.Σ. και ο Αναπληρωτής
Διευθυντής του Δ.Π.Μ.Σ. Την διοικητική υποστήριξη έχει
η Γραμματεία του Δ.Π.Μ.Σ.
α. Επιτροπή Προγράμματος Σπουδών (Ε.Π.Σ.).
Η Επιτροπή Προγράμματος Σπουδών (Ε.Π.Σ.) είναι πενταμελής και αποτελείται από μέλη Δ.Ε.Π. των συνεργα-
ζόμενων Τμημάτων και συγκροτείται με απόφαση της
Συγκλήτου του Γεωπονικού Πανεπιστημίου Αθηνών,
κατόπιν εισήγησης των Συνελεύσεων των συνεργαζόμενων Τμημάτων. Τρία (3) από τα μέλη ορίζονται από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
την Συνέλευση του Τμήματος Αγροτικής Οικονομίας και
Ανάπτυξης και δύο (2) από την Συνέλευση του Τμήματος Επιστήμης Τροφίμων και Διατροφής του Ανθρώπου,
σύμφωνα με το Ειδικό Πρωτόκολλο Συνεργασίας μεταξύ των συνεργαζόμενων Τμημάτων. Η Ε.Π.Σ. φροντίζει
για την υλοποίηση και την εύρυθμη λειτουργία του
Δ.Π.Μ.Σ., όπως αυτό προβλέπεται στα σχετικά άρθρα
του ν. 4957/2022 (Α’ 141).
Αρμοδιότητες Ε.Π.Σ.:
- ορίζει τα μέλη της Συντονιστικής Επιτροπής,
- εκλέγει τον Διευθυντή και τον Αναπληρωτή Διευθυντή του Δ.Π.Μ.Σ. ύστερα από εισήγηση της Σ.Ε.,
- εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Δ.Π.Μ.Σ.,
- συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών, αποφα-
σίζει για όλα τα θέματα που σχετίζονται με την επιλογή
των υποψηφίων φοιτητών (ημερομηνίες προκήρυξης
και συνεντεύξεων, περιεχόμενο προκήρυξης, κριτήρια
επιλογής κ.λπ.) και εγκρίνει την εγγραφή αυτών,
- αναθέτει το διδακτικό έργο στους διδάσκοντες,
- αναθέτει καθήκοντα Ακαδημαϊκού Συμβούλου στους
διδάσκοντες του Δ.Π.Μ.Σ.,
- συγκροτεί εξεταστικές επιτροπές για την εξέταση των
διπλωματικών εργασιών των μεταπτυχιακών φοιτητών
και ορίζει τον επιβλέποντα ανά εργασία,
- διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Δ.Π.Μ.Σ.,
- εγκρίνει αιτήσεις αναστολής και παράτασης φοίτησης
των φοιτητών,
- αποφασίζει τη διαγραφή φοιτητών,
- εγκρίνει τον απολογισμό του Δ.Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
- εγκρίνει τις εισηγήσεις της ΣΕ για θέματα που αφορούν την εύρυθμη λειτουργία του Προγράμματος, και
- αντιμετωπίζει κάθε θέμα που προβλέπεται από τις
επιμέρους διατάξεις της ισχύουσας νομοθεσίας και του
Εσωτερικού Κανονισμού Μεταπτυχιακών Σπουδών του
Ιδρύματος.
β. Συντονιστική Επιτροπή (Σ.Ε.).
Η Συντονιστική Επιτροπή (Σ.Ε.) συγκροτείται με διετή θητεία με απόφαση της Επιτροπής Προγράμματος
Σπουδών. Στην Σ.Ε. μετέχουν υποχρεωτικά ο Διευθυντής
του Δ.Π.Μ.Σ. και τέσσερα (4) από τα μέλη της Ε.Π.Σ. Συγκεκριμένα, απαρτίζεται από 3 μέλη ΔΕΠ του Τμήματος
Αγροτικής Οικονομίας και Ανάπτυξης και 2 μέλη ΔΕΠ
του Επιστήμης Τροφίμων και Διατροφής του Ανθρώπου,
σύμφωνα με το Ειδικό Πρωτόκολλο Συνεργασίας μεταξύ
των συνεργαζόμενων Τμημάτων.
Η Συντονιστική Επιτροπή:
- καταρτίζει τον αρχικό ετήσιο προϋπολογισμό του
Δ.Π.Μ.Σ. και τις τροποποιήσεις του και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.), εξαιρουμένων των τριμηνιαίων αναμορφώσεων των ετήσιων
προϋπολογισμών,
- καταρτίζει τον απολογισμό του Προγράμματος και
εισηγείται την έγκρισή του προς την Ε.Π.Σ.,
- εγκρίνει τη διενέργεια δαπανών του Δ.Π.Μ.Σ. και δύναται να μεταβιβάζει την αρμοδιότητα αυτή στον Διευ-
θυντή του Δ.Π.Μ.Σ.,
- εγκρίνει τη χορήγηση υποτροφιών,
- εισηγείται προς την Ε.Π.Σ. την κατανομή του διδακτικού έργου,
- εισηγείται προς την Ε.Π.Σ. την πρόσκληση Επισκεπτών Καθηγητών για την κάλυψη διδακτικών αναγκών
του Δ.Π.Μ.Σ.,
- καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την Ε.Π.Σ.,
- διαχειρίζεται παράπονα και ενστάσεις των φοιτητών
του Δ.Π.Μ.Σ. σύμφωνα με τον Κανονισμό Διαχείρισης
Φοιτητικών Παραπόνων και Ενστάσεων, και
- εισηγείται προς την Ε.Π.Σ την ανακατανομή των μαθημάτων μεταξύ των ακαδημαϊκών εξαμήνων, καθώς και
θέματα που σχετίζονται με την ποιοτική αναβάθμιση του
προγράμματος σπουδών.
γ. Διευθυντής του Δ.Π.Μ.Σ.
Ο Διευθυντής του Δ.Π.Μ.Σ. ορίζεται με απόφαση της
Ε.Π.Σ., είναι μέλος της Σ.Ε., προέρχεται από το Τμήμα
Αγροτικής Οικονομίας και Ανάπτυξης, που έχει την διοικητική ευθύνη του Προγράμματος, είναι κατά προτε-
ραιότητα βαθμίδας Καθηγητή ή Αναπληρωτή Καθηγητή.
Ο Διευθυντής ορίζεται για διετή θητεία, με δυνατότητα
ανανέωσης χωρίς περιορισμό.
Ο Διευθυντής του Δ.Π.Μ.Σ.:
- προεδρεύει της Σ.Ε., καθώς και της Επιτροπής Προγράμματος Σπουδών, συντάσσει την ημερήσια διάταξη
και συγκαλεί τις συνεδριάσεις της,
- εισηγείται προς τη Σ.Ε. και τα λοιπά όργανα του
Δ.Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Δ.Π.Μ.Σ.,
- είναι Επιστημονικός Υπεύθυνος του προγράμματος
σύμφωνα με το άρθρο 234 και ασκεί τις αντίστοιχες αρμοδιότητες,
- παρακολουθεί την υλοποίηση των αποφάσεων των
οργάνων του Δ.Π.Μ.Σ. και του Εσωτερικού Κανονισμού
Λειτουργίας, καθώς και την παρακολούθηση εκτέλεσης
του προϋπολογισμού του Δ.Π.Μ.Σ., και
- ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Δ.Π.Μ.Σ.
δ. Αναπληρωτής Διευθυντής του Δ.Π.Μ.Σ.
Σε περίπτωση απουσίας του Διευθυντή του Δ.Π.Μ.Σ.,
τις αρμοδιότητές του ασκεί ο Αναπληρωτής Διευθυντής
του Δ.Π.Μ.Σ.
Άρθρο 6
Υποψηφιότητες - Κριτήρια και Διαδικασία
Επιλογής Υποψηφίων στο Δ.Π.Μ.Σ.
α. Αριθμός Εισακτέων.
Ο αριθμός των εισακτέων που εγγράφονται κάθε έτος
στο Δ.Π.Μ.Σ. ορίζεται από την Επιτροπή Προγράμματος
Σπουδών, ύστερα από εισήγηση της Συντονιστικής Επιτροπής. Ο αριθμός εισακτέων καθορίζεται, κατ’ ελάχιστο
όριο σε δέκα (10) και κατ’ ανώτατο όριο σε πενήντα (50) και
για τα δύο προγράμματα (πλήρους και μερικής φοίτησης).
β. Υποψηφιότητες.
Στο Δ.Π.Μ.Σ. γίνονται δεκτοί πτυχιούχοι τριτοβάθμιας
εκπαίδευσης, θετικών, οικονομικών και συναφών επιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
στημών της ημεδαπής, ή αναγνωρισμένων ομοταγών
Τμημάτων της αλλοδαπής συναφών ειδικοτήτων.
Αίτηση μπορούν επίσης να υποβάλουν και όσοι πρόκειται να ολοκληρώσουν τις προπτυχιακές σπουδές τους
πριν από την έναρξη των μαθημάτων του Προγράμματος. Στην περίπτωση αυτή, θα πρέπει έγκαιρα να προ-
σκομίσουν βεβαίωση ότι ολοκλήρωσαν με επιτυχία όλα
τα μαθήματα και την πτυχιακή εργασία (όπου απαιτείται).
Οι υποψήφιοι που είναι κάτοχοι τίτλου σπουδών
πρώτου κύκλου από ιδρύματα της αλλοδαπής πρέπει
να προσκομίσουν είτε πράξη αναγνώρισης από ΔΟΑΤΑΠ
είτε τίτλο σπουδών ώστε να γίνει έλεγχος εάν το ίδρυμα της αλλοδαπής περιλαμβάνεται στο Εθνικό Μητρώο
αναγνωρισμένων ιδρυμάτων της αλλοδαπής, καθώς
και το Εθνικό Μητρώο τύπων τίτλων σπουδών αναγνωρισμένων ιδρυμάτων της αλλοδαπής. Τίτλοι σπουδών
της αλλοδαπής υποβάλλονται και γίνονται αποδεκτοί
σύμφωνα με τις κείμενες διατάξεις.
Η επάρκεια της ελληνικής γλώσσας για αλλοδαπούς
υποψηφίους αποδεικνύεται όταν: α) ο υποψήφιος έχει
ολοκληρώσει σπουδές δευτεροβάθμιας εκπαίδευσης
στην Ελλάδα ή σε ελληνόφωνο σχολείο του εξωτερικού,
β) κατέχει πτυχίο ελληνικής φιλολογίας/γραμμάτων από
ισότιμο Α.Ε.Ι. της αλλοδαπής, γ) έχει πραγματοποιήσει
πλήρη κύκλο προπτυχιακών σπουδών σε ελληνικό Α.Ε.Ι.
ή Τ.Ε.Ι., ή έχει πιστοποιητικό επιτυχούς παρακολούθησης
δύο (2) τουλάχιστον ετών σε ελληνικό τριτοβάθμιο Ίδρυμα (Α.Ε.Ι. ή Τ.Ε.Ι.) και δ) κατέχει πιστοποιητικό επάρκειας
ελληνικής γλώσσας από κρατικά αναγνωρισμένο ίδρυμα
παροχής τέτοιων πιστοποιητικών σε αλλοδαπούς.
γ. Διαδικασία εισαγωγής φοιτητών στο Δ.Π.Μ.Σ. και
Δικαιολογητικά Υποψηφίων.
Με απόφαση της Ε.Π.Σ. του Δ.Π.Μ.Σ. δημοσιεύεται
στο διαδικτυακό τόπο του Προγράμματος, ανακοίνωση/
πρόσκληση εκδήλωσης ενδιαφέροντος εισακτέων στο
Δ.Π.Μ.Σ., με την οποία προσκαλούνται να υποβάλουν
αιτήσεις οι ενδιαφερόμενοι υποψήφιοι μεταπτυχιακοί
φοιτητές.
Ειδικότερα, η ανακοίνωση περιλαμβάνει:
- τη γενική περιγραφή του Δ.Π.Μ.Σ. (επιστημονικό περιεχόμενο, διάρκεια, κ.λπ.),
- τον αριθμό των διαθέσιμων θέσεων,
- πληροφορίες σχετικά με τις προθεσμίες υποβολής
αιτήσεων, καθώς και τα απαιτούμενα πιστοποιητικά και
δικαιολογητικά, και
- τα απαιτούμενα προσόντα των υποψηφίων.
Οι υποψήφιοι υποβάλλουν ηλεκτρονική αίτηση στο
διαδικτυακό τόπο του Προγράμματος, η οποία συνοδεύεται από:
1. Αναλυτικό βιογραφικό σημείωμα.
2. Αντίγραφο πτυχίου ή βεβαίωση ότι ο υποψήφιος εκπλήρωσε τις εκπαιδευτικές του υποχρεώσεις. Οι υποψή-
φιοι που είναι κάτοχοι τίτλου σπουδών πρώτου κύκλου
από ιδρύματα της αλλοδαπής πρέπει να προσκομίσουν
είτε πράξη αναγνώρισης από ΔΟΑΤΑΠ είτε τίτλο σπουδών ώστε να γίνει έλεγχος εάν το ίδρυμα της αλλοδαπής
περιλαμβάνεται στο Εθνικό Μητρώο αναγνωρισμένων
ιδρυμάτων της αλλοδαπής, καθώς και το Εθνικό Μητρώο
τύπων τίτλων σπουδών αναγνωρισμένων ιδρυμάτων
της αλλοδαπής.
3. Αναλυτική βαθμολογία όλων των μαθημάτων, μαζί
με τη βαθμολογία της πτυχιακής μελέτης, όπου αυτή
απαιτείται. Στις περιπτώσεις υποψηφίων που δεν έχουν
ολοκληρώσει τις σπουδές τους, περιλαμβάνονται τα μαθήματα που έχουν ήδη ολοκληρώσει και τα μαθήματα
που υπολείπονται.
4. Δύο συστατικές επιστολές κατά προτίμηση από
Καθηγητές Τριτοβάθμιας Εκπαίδευσης ή Ερευνητές
αναγνωρισμένων Ερευνητικών Κέντρων της ημεδαπής
ή αλλοδαπής.
5. Δίπλωμα ή πιστοποιητικό επάρκειας γνώσης της Αγγλικής, και Ελληνικής γλώσσας για τους αλλοδαπούς. Τα
αποδεκτά διπλώματα και πιστοποιητικά αποφασίζονται
κάθε χρόνο από την Ε.Π.Σ.
6. Φωτοτυπία Αστυνομικής Ταυτότητας.
7. Πιστοποιητικά ή διπλώματα μεταπτυχιακών σπουδών που ο υποψήφιος κατέχει.
8. Στοιχεία συμμετοχής σε ερευνητικές δραστηριότητες, αν υπάρχουν.
Απολύτως απαραίτητα θεωρούνται τα πρώτα έξι (6)
δικαιολογητικά.
Οι υποψήφιοι μπορούν μαζί με την αίτησή τους να
υποβάλουν απλά αντίγραφα των δικαιολογητικών τους.
Εφόσον όμως επιλεγούν να παρακολουθήσουν το Πρόγραμμα, και πριν την εγγραφή τους, θα πρέπει να κατα-
θέσουν πρωτότυπα ή νομίμως επικυρωμένα αντίγραφα.
Οι αιτήσεις των υποψηφίων, συνοδευόμενες από τα
απαραίτητα δικαιολογητικά, υποβάλλονται στη Γραμματεία του Δ.Π.Μ.Σ., πρωτοκολλούνται και διαβιβάζο-
νται στην Συντονιστική Επιτροπή (Σ.Ε.). Για να είναι η
υποψηφιότητα έγκυρη, πρέπει να υποβληθεί με όλα τα
απαιτούμενα δικαιολογητικά εντός της ορισθείσης ημερομηνίας. Αιτήσεις, που δεν συνοδεύονται από τα απα-
ραίτητα δικαιολογητικά ή κατατίθενται εκπρόθεσμα (η
ημερομηνία κατάθεσης προκύπτει από τη σφραγίδα του
Ταχυδρομείου), δε λαμβάνονται υπόψη κατά τη διαδικασία επιλογής των υποψηφίων, η οποία ολοκληρώνεται
κατά το μήνα Σεπτέμβριο κάθε έτους.
δ. Επιλογή των υποψηφίων.
Για την επιλογή των υποψηφίων συνεκτιμώνται τα
ακόλουθα κριτήρια:
- Γενικός βαθμός του πτυχίου.
- Προηγούμενη ερευνητική δραστηριότητα του υποψηφίου, εφόσον υπάρχει.
- Σχετική επαγγελματική προϋπηρεσία.
- Δύο συστατικές επιστολές.
- Επαρκής γνώση της Αγγλικής γλώσσας.
- Προκειμένου για αλλοδαπούς υποψηφίους, επαρκής
γνώση της ελληνικής γλώσσας.
- Άλλα προσόντα, που αποδεικνύονται με σχετικά πιστοποιητικά (π.χ. Βαθμολογία στο GMAT ή άλλο συναφές
τεστ).
- Συνέντευξη.
Οι λεπτομέρειες εφαρμογής των κριτηρίων ορίζονται
από την Επιτροπή Προγράμματος Σπουδών.
Η εγγραφή στο Δ.Π.Μ.Σ. προϋποθέτει την ύπαρξη
του αναγκαίου επιστημονικού υπόβαθρου, που περιέχει ένα σύνολο προαπαιτούμενων γνώσεων οι οποίες
καλύπτουν το ευρύτερο επιστημονικό αντικείμενο των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
Τμημάτων που χορηγούν το Μεταπτυχιακό Δίπλωμα
Ειδίκευσης.
Μετά την ολοκλήρωση της διαδικασίας, η Συντονιστική Επιτροπή διενεργεί τους τελικούς ελέγχους, αποφαί-
νεται για την εισαγωγή των υποψηφίων και καταρτίζει
πίνακα αξιολογικής κατάταξης επιτυχόντων, ο οποίος
εγκρίνεται από την Ε.Π.Σ. του Δ.Π.Μ.Σ. και ανακοινώνεται στους/ις υποψηφίους/ες. Με την εγγραφή τους οι
υποψήφιοι/ες αποδέχονται τους όρους λειτουργίας του
Δ.Π.Μ.Σ. και τις αντίστοιχες υποχρεώσεις.
Άρθρο 7
Τέλη φοίτησης - Υποτροφίες
Α. Τέλη φοίτησης.
1. Τα τέλη φοίτησης για τους φοιτητές του Προγράμματος Πλήρους Φοίτησης είναι έξι χιλιάδες ευρώ (6.000 €)
και καταβάλλεται σε τρεις (3) δόσεις και για τους φοιτητές του Προγράμματος Μερικής Φοίτησης είναι έξι
χιλιάδες πεντακόσια ευρώ (6.500€) και καταβάλλεται σε
τέσσερις (4) δόσεις. Οι προθεσμίες καταβολής των τελών
φοίτησης καθορίζονται από τη Σ.Ε. του Δ.Π.Μ.Σ. και είναι
δεσμευτικές. Οι μεταπτυχιακοί φοιτητές οφείλουν να
έχουν εξοφλήσει όλες τις οικονομικές τους υποχρεώσεις,
πριν να προβούν στην υποστήριξη της Διπλωματικής
τους Εργασίας.
Σε περίπτωση μη καταβολής των τελών φοίτησης,
προτείνεται στην Ε.Π.Σ. η διαγραφή του φοιτητή. Σε περίπτωση διακοπής της φοίτησης τα τέλη φοίτησης δεν
επιστρέφονται. Ειδικές περιπτώσεις εξετάζονται από την
Σ.Ε. του Δ.Π.Μ.Σ.
2. Οι υποψήφιοι που γίνονται δεκτοί υπό αίρεση (εκκρεμεί πιστοποιητικό περάτωσης σπουδών, αποδεικτικό
ξένης γνώσης κ.α.) καταβάλουν το τέλος προεγγραφής
και σε περίπτωση μη προσκόμισης των ανωτέρω δικαιολογητικών, το τέλος προεγγραφής δεν επιστρέφεται.
3. Εγγεγραμμένοι φοιτητές Προγράμματος Μεταπτυχιακών Σπουδών (Π.Μ.Σ.) - οι οποίοι δεν είναι πολίτες
τρίτων χωρών - δύνανται να φοιτούν δωρεάν (ή με
50% έκπτωση στα τέλη φοίτησης) σε Π.Μ.Σ., εφόσον
πληρούν τα οικονομικά ή κοινωνικά κριτήρια σύμφωνα με το άρθρο 86 του ν. 4957/2022 και των υπό στοι-
χεία 108990/Ζ1/2022 (Β’ 4899) και υπό στοιχεία 84560/
Ζ1/2023 (Β’ 4837) υπουργικών αποφάσεων. Προϋπόθεση για τη χορήγηση του δικαιώματος δωρεάν φοίτησης
λόγω οικονομικών ή κοινωνικών κριτηρίων, είναι η πλήρωση προϋποθέσεων αριστείας κατά τον πρώτο κύκλο
σπουδών, που αντιστοιχεί κατ’ ελάχιστον στην κατοχή
βαθμού ίσου ή ανώτερου του επτάμιση με άριστα στα
δέκα (7,5/10), στη δεκάβαθμη κλίμακα αξιολόγησης. Ο
συνολικός αριθμός των φοιτητών που φοιτούν δωρεάν
ή με 50% έκπτωση στα τέλη φοίτησης, δεν δύναται να
υπερβαίνει τον αριθμό που αντιστοιχεί στο τριάντα τοις
εκατό (30%) του συνόλου των εγγεγραμμένων φοιτητών
ανά ακαδημαϊκό έτος.
4. Η υποβολή των αιτήσεων για τη δωρεάν φοίτηση
ανά Π.Μ.Σ. πραγματοποιείται μετά την ολοκλήρωση της
διαδικασίας εγγραφής των φοιτητών στο Π.Μ.Σ. Η εξέταση των κριτηρίων περί απαλλαγής από τα τέλη φοίτη-
σης πραγματοποιείται από τη Συνέλευση της Επιτροπής
Προγράμματος Σπουδών. Η απαλλαγή αυτή παρέχεται
αποκλειστικά για τη φοίτηση σε ένα (1) Π.Μ.Σ. που οργανώνεται από Α.Ε.Ι της ημεδαπής. Δεν δικαιούνται απαλ-
λαγής όσοι λαμβάνουν υποτροφία από άλλη πηγή.
Β. Υποτροφίες.
1. Το Πρόγραμμα προσφέρει περιορισμένο αριθμό
υποτροφιών, που ισοδυναμούν με μερική απαλλαγή από
τα τέλη φοίτησης, με βάση την ακαδημαϊκή επίδοση,
την οικονομική κατάσταση αλλά και άλλα κριτήρια τα
οποία καθορίζονται κάθε έτος από την Ε.Π.Σ. Επίσης,
μετά το τέλος κάθε περιόδου μαθημάτων το Πρόγραμμα
επιβραβεύει τον/την καλύτερο/η φοιτητή/τρια με ένα
ποσό (μερική απαλλαγή από τέλη φοίτησης) το ύψος του
οποίου καθορίζεται κάθε έτος από την Ε.Π.Σ.
2. Οι οικονομικές παροχές και υποτροφίες δίνονται με
βάση τις οικονομικές δυνατότητες του Διατμηματικού
Προγράμματος Μεταπτυχιακών Σπουδών με κριτήριο
την επίδοση και κυμαίνονται από χίλια ευρώ (1.000 €)
έως τρεις χιλιάδες ευρώ (3.000 €). Οι φοιτητές που λαμβάνουν υποτροφία από άλλο φορέα, δεν δικαιούνται
υποτροφίας από το Δ.Π.Μ.Σ.
Άρθρο 8
Διάρκεια Σπουδών - Αναστολή Φοίτησης
α. Πρόγραμμα Πλήρους Φοίτησης.
Η συνολική διάρκεια του Προγράμματος Πλήρους Φοίτησης, που οδηγεί στην απόκτηση του Μεταπτυχιακό
Δίπλωμα Ειδίκευσης, είναι ένα ημερολογιακό έτος.
1. Το πρώτο εξάμηνο (Χειμερινό) αρχίζει την πρώτη
Δευτέρα του Οκτωβρίου και διαρκεί δεκαεπτά εβδομάδες.
2. Το δεύτερο εξάμηνο (Εαρινό) αρχίζει αμέσως μετά
το τέλος της πρώτης περιόδου και διαρκεί επίσης δεκαοκτώ εβδομάδες.
Οι δύο τελευταίες εβδομάδες, κάθε εξαμήνου, χρησιμοποιούνται για τη διεξαγωγή των αντίστοιχων εξε-
τάσεων.
3. Μετά την ολοκλήρωση των μαθημάτων αρχίζει η
εκπόνηση της Διπλωματικής Εργασίας, η οποία απαιτείται για την ολοκλήρωση των σπουδών στο Δ.Π.Μ.Σ.
και η οποία λήγει την τελευταία ημέρα του Σεπτεμβρίου
του ίδιου έτος, δηλαδή δώδεκα (12) μήνες από την έναρξη των σπουδών για τους φοιτητές του Προγράμματος
Πλήρους Φοίτησης.
Αν κάποιος φοιτητής, δεν μπορέσει να ολοκληρώσει την εκπόνηση της Διπλωματικής του Εργασίας στο
προβλεπόμενο ελάχιστο χρονικό όριο, μπορεί κάτω από
προϋποθέσεις που περιγράφονται στο άρθρο 9 (παράγραφος θ), να αιτηθεί τρίμηνης παράτασης.
Η Ε.Π.Σ. έχει το δικαίωμα, σε έκτακτες περιστάσεις να
μεταβάλλει τις παραπάνω ημερομηνίες.
Φοιτητής που ακολουθεί το Πρόγραμμα Πλήρους Φοίτησης, μπορεί να ενταχθεί στο Πρόγραμμα Μερικής Φοί-
τησης, εφόσον: (α) καταθέσει αίτηση πριν την έναρξη του
δεύτερου εξαμήνου, (β) ολοκληρώσει τα μαθήματα του
πρώτου εξαμήνου και δεν έχει αποτύχει σε περισσότερα
από δύο. Όσα μαθήματα έχει παρακολουθήσει και εξεταστεί επιτυχώς κατά το πρώτο εξάμηνο ο φοιτητής, ανα-
γνωρίζονται και δεν απαιτείται η επανεξέτασή τους. Σε
περίπτωση αποτυχίας σε αριθμό μαθημάτων έως και δύο,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
οι φοιτητές υποχρεούνται να παρακολουθήσουν εκ νέου
και να εξεταστούν στα ίδια μαθήματα κατά το Γ’ εξάμηνο
μαθημάτων. Επίσης, σε περίπτωση αποτυχίας σε προαιρετικά μαθήματα υπάρχει δυνατότητα αλλαγής της επιλογής
των μαθημάτων αυτών κατά το Γ’ εξάμηνο. Σε περίπτωση
ένταξης στο Πρόγραμμα Μερικής Φοίτησης φοιτητή δικαιούχου υποτροφίας, η υποτροφία ακυρώνεται.
β. Πρόγραμμα Μερικής Φοίτησης.
Η συνολική διάρκεια του Προγράμματος Μερικής Φοίτησης, που οδηγεί στην απόκτηση του Μεταπτυχιακού
Διπλώματος Ειδίκευσης, είναι δύο ημερολογιακά έτη.
1. Το πρώτο εξάμηνο (Χειμερινό 1ου έτους) αρχίζει την
πρώτη Δευτέρα του Οκτωβρίου του πρώτου έτους και
διαρκεί δεκαεπτά εβδομάδες.
2. Το δεύτερο εξάμηνο (Εαρινό 1ου έτους) αρχίζει
αμέσως μετά το τέλος της πρώτης περιόδου και διαρκεί
δεκαοκτώ εβδομάδες.
3. Το τρίτο εξάμηνο (Χειμερινό 2ου έτους) αρχίζει την
πρώτη Δευτέρα του Οκτωβρίου του δεύτερου έτους και
διαρκεί δεκαεπτά εβδομάδες.
4. Η τέταρτο εξάμηνο (Εαρινό 2ου έτους) αρχίζει αμέσως μετά το τέλος της τρίτης περιόδου και διαρκεί δε-
καοκτώ εβδομάδες.
Οι δύο τελευταίες εβδομάδες κάθε εξαμήνου χρησιμοποιούνται για τη διεξαγωγή των αντίστοιχων εξετάσεων.
5. Μετά την ολοκλήρωση των μαθημάτων αρχίζει η εκπόνηση της Διπλωματικής Εργασίας, η οποία απαιτείται
για την ολοκλήρωση των σπουδών για στο Δ.Π.Μ.Σ. και
η οποία λήγει την τελευταία ημέρα του Σεπτεμβρίου του
ίδιου έτος, δηλαδή είκοσι τέσσερις (24) μήνες από την
έναρξη των σπουδών για τους φοιτητές του Προγράμματος Μερικής Φοίτησης.
Αν κάποιος φοιτητής δεν μπορέσει να ολοκληρώσει την εκπόνηση της Διπλωματικής του Εργασίας στο
προβλεπόμενο ελάχιστο χρονικό όριο, μπορεί κάτω από
προϋποθέσεις που περιγράφονται στο άρθρο 8 (παράγραφος θ), να αιτηθεί τρίμηνης παράτασης.
Η Ε.Π.Σ. έχει το δικαίωμα, σε έκτακτες περιστάσεις να
μεταβάλλει τις παραπάνω ημερομηνίες.
Τέλος, σημειώνεται ότι η μετακίνηση των φοιτητών
από το Πρόγραμμα Μερικής Φοίτησης στο Πρόγραμμα
Πλήρους Φοίτησης επιτρέπεται το αργότερο έως την
ημέρα δήλωσης των μαθημάτων του Α’ εξαμήνου.
γ. Αναστολή φοίτησης.
Η Ε.Π.Σ., μετά από αίτηση του ενδιαφερομένου φοιτητή και εισήγηση της Σ.Ε. του Δ.Π.Μ.Σ. και για πλήρως
αιτιολογημένες περιπτώσεις, μπορεί να αποφασίσει την
αναστολή της φοίτησης του φοιτητή. Για τη διάρκεια
της αναστολής, που δεν επιτρέπεται να υπερβαίνει τα
δύο (2) συνεχόμενα εξάμηνα, αποφασίζει η Ε.Π.Σ. και
ο χρόνος αναστολής δεν προσμετράται στη διάρκεια
των σπουδών.
Κατά τη διάρκεια της αναστολής της φοίτησης αίρεται
η φοιτητική ιδιότητα και αναστέλλονται όλα τα σχετικά
δικαιώματα. Η φοιτητική ιδιότητα, αποκτάται μετά τη
λήξη της αναστολής.
Άρθρο 9
Πρόγραμμα Σπουδών
α. Πρόγραμμα Πλήρους Φοίτησης.
Για την απόκτηση του Μεταπτυχιακού Διπλώματος
Ειδίκευσης κάθε φοιτητής, πρέπει να ολοκληρώσει με
επιτυχία 10 μαθήματα, από τα οποία 6 είναι υποχρεωτικά
και 4 προαιρετικά (40 πιστωτικές μονάδες/ECTS). Επίσης, πρέπει να εκπονήσει μια Διπλωματική Εργασία (16
πιστωτικές μονάδες/ECTS) και να παρακολουθήσει τον
κύκλο σεμιναρίων και επισκέψεων σε επιχειρήσεις και
οργανισμούς (4 πιστωτικές μονάδες/ECTS). Το σύνολο
των Πιστωτικών Μονάδων (ECTS), που απαιτούνται για
την απονομή του Μεταπτυχιακού Διπλώματος Ειδίκευσης, ανέρχονται σε εξήντα (60).
Το ενδεικτικό πρόγραμμα μαθημάτων, ανά εξάμηνο,
διαμορφώνεται ως εξής:
ΜΑΘΗΜΑΤΑ
ΠΙΣΤΩΤΙΚΕΣ ΜΟΝΑΔΕΣ
(ECTS)
A΄ ΕΞΑΜΗΝΟ
Υποχρεωτικά μαθήματα
1. Χρηματοοικονομική  Ανάλυση και Λογιστική.
2. Μάρκετινγκ Αγροτικών Προϊόντων και Τροφίμων.
3. Στατιστική για Επιχειρηματικές Αποφάσεις.
Προαιρετικά Μαθήματα (επιλέγονται δύο)
1. Γενικά Θέματα Τεχνολογίας Τροφίμων.
2. Εφοδιαστική Αλυσίδα Γεωργικών Προϊόντων και Τροφίμων.
3. Μακροοικονομικό Περιβάλλον Γεωργικών Επιχειρήσεων.
4. Οικονομική των Επιχειρήσεων Τροφίμων.
5. Οικονομικά της Καινοτομίας.
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΜΑΘΗΜΑΤΩΝ ΕΞΑΜΗΝΟΥ (ECTS)
Β΄ ΕΞΑΜΗΝΟ
Υποχρεωτικά μαθήματα
1.  Επιχειρησιακή Στρατηγική.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
ΜΑΘΗΜΑΤΑ
ΠΙΣΤΩΤΙΚΕΣ ΜΟΝΑΔΕΣ
(ECTS)
2. Διοίκηση Ανθρωπίνων Πόρων.
3. Προχωρημένα θέματα Διοίκησης Επιχειρήσεων
(Advanced Approaches to Management).
Προαιρετικά Μαθήματα (επιλέγονται δύο)
1.  Επιχειρηματικός Σχεδιασμός στον Αγροδιατροφικό Τομέα.
2.  Αειφορική/Βιώσιμη Επιχειρηματικότητα.
3. Έρευνα Αγοράς.
4. Ειδικά Θέματα Τεχνολογίας Τροφίμων.
5. Συμπεριφορικό Μάρκετινγκ.
6. Συστήματα Διασφάλισης Ποιότητας και Ασφάλειας Τροφίμων.
7. Χρηματοοικονομική Λογιστική και Χρηματοοικονομική Διοίκηση.
8. Αγορές και Προϊόντα Παραγώγων με εφαρμογές στην Εφοδιαστική
Αλυσίδα Αγροτικών Προϊόντων και Τροφίμων.
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΜΑΘΗΜΑΤΩΝ ΕΞΑΜΗΝΟΥ (ECTS)
Οι φοιτητές, οι οποίοι δεν έχουν διδαχθεί Τεχνολογία Τροφίμων, επιλέγουν υποχρεωτικά το μάθημα «Γενικά Θέματα Τεχνολογίας Τροφίμων».
Ένα προαιρετικό μάθημα θα διδάσκεται μόνον εφόσον το ζητήσει το 20% των εγγεγραμμένων φοιτητών, που
παρακολουθούν προαιρετικά μαθήματα και σε κάθε περίπτωση επτά (7) τουλάχιστον φοιτητές.
Ο αριθμός των προσφερόμενων μαθημάτων δύναται να αλλάζει, μετά από απόφαση της Επιτροπής Προγράμματος Σπουδών.
β. Πρόγραμμα Μερικής Φοίτησης.
Για την απόκτηση του Μεταπτυχιακού Διπλώματος Ειδίκευσης κάθε φοιτητής, πρέπει να ολοκληρώσει με επιτυχία
10 μαθήματα, από τα οποία έξι (6) είναι υποχρεωτικά και τέσσερα (4) προαιρετικά (40 πιστωτικές μονάδες/ECTS).
Επίσης, πρέπει να εκπονήσει μια Διπλωματική Εργασία (16 πιστωτικές μονάδες/ECTS) και να παρακολουθήσει
τον κύκλο σεμιναρίων και επισκέψεων σε επιχειρήσεις και οργανισμούς (4 πιστωτικές μονάδες/ECTS). Το σύνολο
των Πιστωτικών Μονάδων (ECTS), που απαιτούνται για την απονομή του Μεταπτυχιακού Διπλώματος Ειδίκευσης,
ανέρχονται σε εξήντα (60).
Σε κάθε μία από τις δύο πρώτες περιόδους, οι φοιτητές του Προγράμματος Μερικής Φοίτησης παρακολουθούν
τρία (3) υποχρεωτικά μαθήματα. Σε κάθε ένα, από τα δύο επόμενα εξάμηνα, παρακολουθούν δύο (2) προαιρετικά
μαθήματα.
Το ενδεικτικό πρόγραμμα μαθημάτων, ανά εξάμηνο, διαμορφώνεται ως εξής:
ΜΑΘΗΜΑΤΑ
ΠΙΣΤΩΤΙΚΕΣ ΜΟΝΑΔΕΣ
(ECTS)
A΄ ΕΞΑΜΗΝΟ
Υποχρεωτικά μαθήματα
1. Χρηματοοικονομική  Ανάλυση και Λογιστική.
2. Μάρκετινγκ Αγροτικών Προϊόντων και Τροφίμων.
3. Στατιστική για Επιχειρηματικές Αποφάσεις.
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΜΑΘΗΜΑΤΩΝ ΕΞΑΜΗΝΟΥ (ECTS)
Β΄ ΕΞΑΜΗΝΟ
Υποχρεωτικά μαθήματα
1.  Επιχειρησιακή Στρατηγική.
2.  Διοίκηση Ανθρωπίνων Πόρων.
3.  Προχωρημένα θέματα Διοίκησης Επιχειρήσεων
(Advanced Approaches to Management).
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΜΑΘΗΜΑΤΩΝ ΕΞΑΜΗΝΟΥ (ECTS)
Γ΄ ΕΞΑΜΗΝΟ
Προαιρετικά Μαθήματα (επιλέγονται δύο)
1. Γενικά Θέματα Τεχνολογίας Τροφίμων.
2. Εφοδιαστική Αλυσίδα Γεωργικών Προϊόντων και Τροφίμων.
3. Μακροοικονομικό Περιβάλλον Γεωργικών Επιχειρήσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
4.  Οικονομική των Επιχειρήσεων Τροφίμων.
5. Οικονομικά της Καινοτομίας.
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΜΑΘΗΜΑΤΩΝ ΕΞΑΜΗΝΟΥ (ECTS)
Δ΄ ΕΞΑΜΗΝΟ
Προαιρετικά Μαθήματα (επιλέγονται δύο)
1.  Επιχειρηματικός Σχεδιασμός στον Αγροδιατροφικό Τομέα.
2.  Αειφορική/Βιώσιμη Επιχειρηματικότητα.
3.  Έρευνα Αγοράς.
4.  Ειδικά Θέματα Τεχνολογίας Τροφίμων.
5.  Συμπεριφορικό Μάρκετινγκ.
6.  Συστήματα Διασφάλισης Ποιότητας και Ασφάλειας Τροφίμων.
7.  Χρηματοοικονομική Λογιστική και Χρηματοοικονομική Διοίκηση.
8. Αγορές και Προϊόντα Παραγώγων με εφαρμογές στην Εφοδιαστική Αλυσίδα
Αγροτικών Προϊόντων και Τροφίμων.
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΜΑΘΗΜΑΤΩΝ ΕΞΑΜΗΝΟΥ (ECTS)
Οι φοιτητές, οι οποίοι δεν έχουν διδαχθεί Τεχνολογία Τροφίμων, επιλέγουν υποχρεωτικά το μάθημα «Γενικά Θέματα Τεχνολογίας Τροφίμων».
Ένα προαιρετικό μάθημα θα διδάσκεται μόνον εφόσον το ζητήσει το 20% των εγγεγραμμένων φοιτητών, που
παρακολουθούν προαιρετικά μαθήματα και σε κάθε περίπτωση επτά (7) τουλάχιστον φοιτητές.
Ο αριθμός των προσφερόμενων μαθημάτων δύναται να αλλάζει, μετά από απόφαση της Επιτροπής Προγράμματος Σπουδών.
γ. Παρακολούθηση μαθημάτων.
Κάθε μάθημα, διαρκεί 30-36 ώρες. Η παρακολούθηση των μαθημάτων και των σεμιναρίων, είναι υποχρεωτική.
Για κάθε μάθημα υπάρχει ανώτατο όριο απουσιών το οποίο αντιστοιχεί στο 20% των ωρών διδασκαλίας κάθε μαθήματος. Σε περίπτωση υπέρβασης του ορίου απουσιών, ο φοιτητής θεωρείται αποτυχών στο μάθημα αυτό. Για τις
περιπτώσεις, που η υπέρβαση του ορίου απουσιών οφείλεται σε σοβαρούς προσωπικούς/επαγγελματικούς λόγους
ή λόγους υγείας, το θέμα εξετάζεται από την Ε.Π.Σ., η οποία και γνωμοδοτεί σχετικά.
δ. Αναπλήρωση Μαθημάτων.
Η διάρκεια κάθε ακαδημαϊκού εξαμήνου, είναι δεκαεπτά (17) εβδομάδες. Η τελευταία εβδομάδα, πριν την έναρξη
της εξεταστικής περιόδου του Δ.Π.Μ.Σ., προσφέρεται για αναπληρώσεις μαθημάτων. Σε περίπτωση που αυτή η
εβδομάδα δεν είναι αρκετή, ο χρόνος αναπλήρωσης παρατείνεται για μία ακόμα εβδομάδα, μετά από απόφαση
της Επιτροπής Προγράμματος Σπουδών.
ε. Εξετάσεις.
Οι φοιτητές υποχρεούνται να παρακολουθήσουν και να εξεταστούν επιτυχώς σε όλα τα μαθήματα του προγράμματός τους. Επιτυχής θεωρείται η βαθμολογία, όταν ο βαθμός του μαθήματος είναι τουλάχιστον 6.0 με κλίμακα
0-10. Στο τέλος κάθε περιόδου μαθημάτων, διενεργούνται εξετάσεις σε κάθε μάθημα που διδάχθηκε. Η εξεταστική
περίοδος κάθε εξαμήνου διαρκεί δύο εβδομάδες και ξεκινά αμέσως μετά την ολοκλήρωση της διδασκαλίας του
αντίστοιχου εξαμήνου. Σε περίπτωση αποτυχίας σε αριθμό μαθημάτων, έως και δύο ανά εξάμηνο, οι φοιτητές
υποχρεούνται να επανεξεταστούν στα ίδια μαθήματα κατά την επόμενη εξεταστική περίοδο.
Στις περιπτώσεις: (α) που ο φοιτητής αποτύχει σε περισσότερα από δύο μαθήματα σε ένα εξάμηνο και (β) που
αποτύχει (σε δύο εξεταστικές περιόδους) έστω και σε ένα μάθημα, ο φοιτητής διαγράφεται από το Πρόγραμμα
μετά από απόφαση της Ε.Π.Σ.
Ο τελικός βαθμός κάθε μαθήματος, προκύπτει από εξεταστική διαδικασία καθοριζομένη από τον διδάσκοντα,
με τρόπο που ο ίδιος έχει ορίσει κατά την έναρξη των παραδόσεων.
στ. Σεμιναριακές διαλέξεις - Επισκέψεις σε επιχειρήσεις.
Η διδασκαλία των μαθημάτων συμπληρώνεται με επισκέψεις σε επιχειρήσεις και σεμινάρια, από ερευνητές αναγνωρισμένων ερευνητικών ιδρυμάτων, επιστήμονες κύρους ή στελέχη επιχειρήσεων, σε σχετικά με το αντικείμενο
της εξειδίκευσης θέματα. Η παρακολούθηση των σεμιναρίων και η συμμετοχή στις επισκέψεις είναι υποχρεωτική
και αντιστοιχούν σε τέσσερις (4) πιστωτικές μονάδες. Για τους φοιτητές του Προγράμματος Πλήρους Φοίτησης, το
ανώτατο όριο απουσιών αντιστοιχεί στο 20% των σεμιναρίων/επισκέψεων, ενώ οι φοιτητές του Προγράμματος
Μερικής Φοίτησης υποχρεούνται να παρακολουθούν, τουλάχιστον, 8 σεμινάρια/επισκέψεις κατά τη διάρκεια των
σπουδών τους στο Πρόγραμμα.
η. Απαλλαγή από παρακολουθήσεις και εξετάσεις.
Η Επιτροπή Προγράμματος Σπουδών, μετά από πρόταση της Συντονιστικής Επιτροπής, μπορεί να απαλλάξει
κάποιον φοιτητή από την υποχρεωτική παρακολούθηση και εξέταση μαθημάτων, που αυτός έχει πιστοποιημένα
επαρκώς παρακολουθήσει σε ικανοποιητικό επίπεδο, σε αντίστοιχο Πρόγραμμα Μεταπτυχιακών Σπουδών ΑΕΙ της
χώρας ή της αλλοδαπής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
θ. Διπλωματική Εργασία.
Πέραν των διδασκομένων μαθημάτων, ο φοιτητής που
παρακολουθεί το Δ.Π.Μ.Σ. υποχρεούται να εκπονήσει
Διπλωματική Εργασία, το θέμα της οποίας, επιλέγεται σε
συνεργασία με τον Επιβλέποντα Καθηγητή και εγκρίνεται
από την Επιτροπή Προγράμματος Σπουδών. Ο επιβλέπων έχει την ευθύνη παρακολούθησης και ελέγχου της
πορείας της εργασίας, καθώς και εάν τηρούνται οι στόχοι
και οι προδιαγραφές της έρευνας. Η παρακολούθηση
και εξέταση της διπλωματικής εργασίας γίνεται από τριμελή εξεταστική επιτροπή μελών ΔΕΠ, στην οποία το
ένα μέλος είναι ο Επιβλέπων Καθηγητής. Η επιλογή των
μελών των Εξεταστικών Επιτροπών και του Επιβλέποντα
Καθηγητή εγκρίνονται από την Ε.Π.Σ. με βασικό κριτήριο
τη συγγένεια του γνωστικού τους αντικειμένου με το
αντικείμενο της διπλωματικής εργασίας.
Αρχικά, μαζί με την πρόταση Διπλωματικής Εργασίας,
ο επιβλέπων συνυπογράφει με τον υποψήφιο και μηνιαίο σχέδιο εκπόνησης και ολοκλήρωσης της εργασίας,
ορίζοντας κομβικά σημεία για τον έλεγχο της προόδου.
Τουλάχιστον μια φορά το δίμηνο, ο επιβλέπων και ο
φοιτητής καταθέτουν στο Πρόγραμμα “Πίνακα προόδου διπλωματικής εργασίας”, όπου συγκρίνονται τα
προγραμματισθέντα με τα πραγματοποιηθέντα, δικαιολογώντας τυχόν αποκλίσεις. Μέρος της Διπλωματικής
Εργασίας μπορεί να εκπονηθεί σε εγκεκριμένα από την
Ε.Π.Σ. ιδρύματα ή επιχειρήσεις.
Η εκπόνηση της Διπλωματικής Εργασίας γίνεται βάσει των οδηγιών και προδιαγραφών συγγραφής που πε-
ριγράφονται στον «Οδηγό Συγγραφής Διπλωματικών
Εργασιών του Δ.Π.Μ.Σ». και τις αντίστοιχες οδηγίες της
Βιβλιοθήκης του ΓΠΑ.
Η εκπόνηση της Διπλωματικής Εργασίας ολοκληρώνεται δώδεκα (12) μήνες από την έναρξη των σπουδών
για τους φοιτητές του Προγράμματος Πλήρους Φοίτησης και είκοσι τέσσερις (24) μήνες για τους φοιτητές του
Προγράμματος Μερικής Φοίτησης. Σε περίπτωση που
δεν καταστεί δυνατή η ολοκλήρωσή της εντός του προβλεπόμενου χρόνου, ο φοιτητής, με σύμφωνη γνώμη του
Επιβλέποντος Καθηγητή, μπορεί να ζητήσει παράταση
τριών μηνών (έως το τέλος του ίδιου ημερολογιακού
έτους). Για την παράταση αυτή απαιτείται η έγκριση του
αιτήματος παράτασης (που υποβάλλεται από φοιτητή
και επιβλέποντα) από την Ε.Π.Σ. Αν μέσα σε αυτά τα χρονικά περιθώρια δεν έχει ολοκληρωθεί η Διπλωματική
Εργασία, ο φοιτητής διαγράφεται από το πρόγραμμα.
Ο έλεγχος κειμενικής ομοιότητας των Διπλωματικών
Εργασιών είναι υποχρεωτικός και προηγείται της παρουσίασης/βαθμολόγησης της κάθε εργασίας.
Η Διπλωματική Εργασία αναπτύσσεται και υποστηρίζεται από τον φοιτητή σε ανοικτό ακροατήριο. Η βαθ-
μολόγησή της γίνεται με την κλίμακα 0-10. Επιτυχής θεωρείται η βαθμολόγηση με βαθμό ίσο ή μεγαλύτερο του
6,5. H βαθμολόγηση της διπλωματικής εργασίας γίνεται
με βάση το περιεχόμενο της εργασίας, τις γνώσεις του
φοιτητή και τον τρόπο παρουσίασης του αντικειμένου.
Η κατάθεση όλων των διπλωματικών εργασιών σε
ηλεκτρονική μορφή στη Βιβλιοθήκη και Κέντρο Πληροφόρησης του Γ.Π.Α. είναι υποχρεωτική. Το πλήρες κεί-
μενο των εργασιών αναρτάται στο διαδικτυακό τόπο
της Κεντρικής Βιβλιοθήκης του ΓΠΑ και του Δ.Π.Μ.Σ., για
εκπαιδευτική, ερευνητική και ιδιωτική χρήση και όχι για
χρήση που αποσκοπεί σε εμπορική εκμετάλλευση. Σε
περίπτωση που κάποιος/α φοιτητής/τρια δεν επιθυμεί
τη διάθεση του πλήρους κειμένου της διατριβής στο Διαδίκτυο, υποβάλει σχετικό αίτημα στη Βιβλιοθήκη και Κέ-
ντρο Πληροφόρησης του Γ.Π.Α. εξηγώντας τους λόγους.
Σε περίπτωση αποτυχίας κατά την εξέταση της διπλωματικής εργασίας, ο φοιτητής δικαιούται να επανεξετασθεί
για μια ακόμη φορά, έως και ένα μήνα μετά την ημερομηνία της πρώτης εξέτασης. Σε περίπτωση δεύτερης απο-
τυχίας, ο φοιτητής διαγράφεται από το Πρόγραμμα μετά
από απόφαση της Επιτροπής Προγράμματος Σπουδών.
Είναι δυνατόν ένας φοιτητής με αίτησή του προς την
Ε.Π.Σ. να ζητήσει μία μόνο φορά αλλαγή θέματος ή/και
Επιβλέποντα Καθηγητή, αφού εκθέσει γραπτώς και επαρκώς τους λόγους. Η Ε.Π.Σ. αποφασίζει επί του αιτήματος,
λαμβάνοντας υπόψη την εισήγηση της Συντονιστικής
Επιτροπής και τις απόψεις του Επιβλέποντα Καθηγητή.
Άρθρο 10
Όροι φοίτησης - Υποχρεώσεις και
Δικαιώματα Μεταπτυχιακών Φοιτητών
α. Παροχές-δικαιώματα μεταπτυχιακών φοιτητών.
- Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών, πλην του δικαιώματος παροχής
δωρεάν διδακτικών συγγραμμάτων.
- Οι μεταπτυχιακοί φοιτητές έχουν τη δυνατότητα
συνδυασμού των σπουδών τους με τα προγράμματα
κινητικότητας εφόσον υπάρχει συμφωνία με τον φορέα
υποδοχής, σύμφωνα με τον «Κανονισμό Σπουδών, Πρακτικής Άσκησης, Κινητικότητας, Εκπόνησης Εργασιών»
του Δ.Π.Μ.Σ.
- Οι φοιτητές του Δ.Π.Μ.Σ. δύνανται να φοιτούν δωρεάν (ή με 50% έκπτωση στα τέλη φοίτησης), εφόσον
πληρούν τα οικονομικά ή κοινωνικά κριτήρια σύμφωνα
με τις διατάξεις του άρθρου 86 του ν. 4957/2022 (Α’ 141).
- Το Πρόγραμμα προσφέρει στους μεταπτυχιακούς
φοιτητές περιορισμένο αριθμό υποτροφιών, που ισοδυναμούν με μερική απαλλαγή από τα τέλη φοίτησης,
με βάση την ακαδημαϊκή επίδοση, όπως περιγράφεται
στο άρθρο 7 του παρόντος.
- Οι φοιτητές έχουν τη δυνατότητα να ζητούν την
συμβουλή και καθοδήγηση του Συμβούλου Καθηγητή
τους σύμφωνα με τον «Κανονισμό Λειτουργίας θεσμού
Ακαδημαϊκού Συμβούλου του Δ.Π.Μ.Σ.».
- Οι φοιτητές του Δ.Π.Μ.Σ. έχουν τη δυνατότητα να
υποβάλλουν παράπονα και ενστάσεις που άπτονται
της ποιότητας των παρεχόμενων από το Δ.Π.Μ.Σ. εκπαιδευτικών και διοικητικών υπηρεσιών σύμφωνα με
τον «Κανονισμό Διαχείρισης Φοιτητικών Παραπόνων και
Ενστάσεων».
- Παρέχεται δυνατότητα μη υποχρεωτικής πρακτικής
άσκησης των φοιτητών του Δ.Π.Μ.Σ. σύμφωνα με τον
«Κανονισμό Σπουδών, Πρακτικής Άσκησης, Κινητικότητας, Εκπόνησης Εργασιών» του Δ.Π.Μ.Σ. και έπειτα από
συμφωνία με τον φορέα υποδοχής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
β. Υποχρεώσεις μεταπτυχιακών φοιτητών.
Οι μεταπτυχιακοί φοιτητές έχουν την υποχρέωση:
- Να συμμετέχουν και να προσέρχονται εγκαίρως στις
εκπαιδευτικές δραστηριότητες οι οποίες αποτελούν μέρος του Προγράμματος Σπουδών και η παρακολούθηση
τους είναι απαραίτητη για τη λήψη πτυχίου (μαθήματα,
σεμινάρια και εκπαιδευτικές επισκέψεις) με την αντίστοιχη χορήγηση πιστωτικών μονάδων (ECTS). Η μη τήρηση
των παραπάνω στο βαθμό που δυσχεραίνει την παρακολούθηση μαθημάτων και εξέταση σε αυτά, χωρίς σοβαρή
και τεκμηριωμένη δικαιολογία, αποτελεί βάση απορριπτικού βαθμού ή αποκλεισμού από το Πρόγραμμα μετά
από απόφαση της Επιτροπής Προγράμματος Σπουδών,
όπως ορίζεται στην παρ. γ, αρ. 9 του παρόντος.
- Να εφοδιάζονται εγκαίρως με τα απαραίτητα συγγράμματα και επιστημονικά άρθρα που διατίθενται από
την Βιβλιοθήκη του Γ.Π.Α. ή/και του Δ.Π.Μ.Σ. καλύπτουν
τη διδακτέα ύλη.
- Να υποβάλλουν μέσα στις προβλεπόμενες προθεσμίες τις απαιτούμενες εργασίες για το κάθε μάθημα, όπως
και την Διπλωματική τους Εργασία.
- Να προσέρχονται για τις προβλεπόμενες εξετάσεις
εγκαίρως με το δελτίο φοιτητικής ταυτότητας.
- Να τηρούν απολύτως τις υποχρεώσεις τους ως προς
τις προβλεπόμενες και οριζόμενες ημερομηνίες (π.χ.
υποβολή δηλώσεων).
- Να καταθέτουν τη διπλωματική τους εργασία σε ηλεκτρονική μορφή στο Αποθετήριο του Ιδρύματος, αφού
πρώτα ολοκληρωθεί ο έλεγχος κειμενικής ομοιότητας
και πραγματοποιηθεί η παρουσίαση/βαθμολόγηση της
εργασίας τους.
- Να καταβάλλουν τις δόσεις των τελών φοίτησης
εντός των προθεσμιών που καθορίζονται από τη Σ.Ε.
του Δ.Π.Μ.Σ. και είναι δεσμευτικές. Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές
τους υποχρεώσεις πριν να προβούν στην υποστήριξη
της Διπλωματικής τους Εργασίας.
γ. Λόγοι και Διαδικασία Διαγραφής.
Για θέματα διαγραφών αποφαίνεται η Συνέλευση της
Ε.Π.Σ. μετά από εισήγηση της Συντονιστικής Επιτροπής.
Ενδεικτικά, λόγοι διαγραφής μπορούν να είναι: η μη
επαρκής πρόοδος του φοιτητή (μη συμμετοχή του στην
εκπαιδευτική διαδικασία), η πλημμελής εκπλήρωση
λοιπών υποχρεώσεων όπως ορίζονται από τον παρόντα (π.χ. η μη αιτιολογημένη υπέρβαση του μέγιστου
προβλεπόμενου χρόνου φοίτησης), η μη καταβολή των
τελών φοίτησης, η αίτηση του ίδιου του μεταπτυχιακού
φοιτητή ή συμπεριφορά που προσβάλλει την ακαδημαϊκή δεοντολογία (π.χ. λογοκλοπή).
Άρθρο 11
Διδακτικό προσωπικό
1. Η επιλογή των διδασκόντων και οι αναθέσεις διδασκαλίας γίνονται με απόφαση της Ε.Π.Σ., ύστερα από
εισήγηση της Σ.Ε., με κριτήριο τη συνάφεια της ειδικότητας, της πείρας και του διδακτικού και ερευνητικού τους
έργου με το συγκεκριμένο αντικείμενο του μαθήματος
για το οποίο επιλέγονται. Η ανάθεση διδασκαλία των
μαθημάτων στους διδάσκοντες από την Ε.Π.Σ., γίνεται
πριν την έναρξη του κάθε εξαμήνου μαθημάτων.
2. Το διδακτικό έργο του Δ.Π.Μ.Σ. ανατίθεται στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, και
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
3. Η ωριαία αποζημίωση των διδασκόντων για τη διδασκαλία, καθώς και η αποζημίωση για την επίβλεψη
διπλωματικής εργασίας, ρυθμίζονται με απόφαση της
Ε.Π.Σ.
4. Ο μέγιστος αριθμός μεταπτυχιακών φοιτητών, που
δύναται να αναλάβει μέλος Δ.Ε.Π. για επίβλεψη διπλωματικών εργασιών, είναι 4 σε κάθε ακαδημαϊκό έτος.
Άρθρο 12
Αξιολόγηση Δ.Π.Μ.Σ. - Διασφάλιση Ποιότητας
1. Οι μεταπτυχιακοί φοιτητές, κατά τη διάρκεια της
τελευταίας εβδομάδας μαθημάτων κάθε εξαμήνου, καλούνται να αξιολογήσουν το εκάστοτε μάθημα, τον δι-
δάσκοντα και τη γενικότερη λειτουργία του Δ.Π.Μ.Σ., με
ερωτηματολόγιο το οποίο εντάσσεται στο πληροφοριακό σύστημα της ΜΟ.ΔΙ.Π. Το ερωτηματολόγιο εγκρίνεται
από την Ε.Π.Σ.
2. Το Δ.Π.Μ.Σ. εφαρμόζει πολιτική για τη διασφάλιση
της ποιότητας στο πλαίσιο του στρατηγικού σχεδιασμού
του.
Συγκεκριμένα:
- Θεσπίζει στόχους για τη διασφάλιση της ποιότητας.
- Προβαίνει στην ορθολογική διαχείριση των πόρων
του.
- Προβαίνει στην ετήσια εσωτερική αξιολόγηση του
προγράμματος σπουδών του και το αναθεωρεί όποτε
προκύπτει ανάγκη.
- Συλλέγει, αναλύει και αξιοποιεί τα δεδομένα στο πλαίσιο της ετήσιας εσωτερικής του αξιολόγησης και στη
θέσπιση νέων στόχων ποιότητας.
- Παρακολουθεί το διδακτικό, ερευνητικό και διοικητικό έργο του Δ.Π.Μ.Σ.
- Δημοσιοποιεί πληροφορίες σχετικές με τις δραστηριότητες του Δ.Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
- Προβαίνει στις διαδικασίες εξωτερικής αξιολόγησής
του, σύμφωνα με τα πρότυπα της Εθνικής Αρχής Ανώτατης Εκπαίδευσης.
Άρθρο 13
Δικαιώματα Πνευματικής Ιδιοκτησίας
Διπλωματικών Εργασιών
1. Τα δικαιώματα πνευματικής ιδιοκτησίας της διπλωματικής εργασίας ανήκουν στο συγγραφέα (μεταπτυ-
χιακό φοιτητή), καθόσον η εξέταση και χορήγηση του
σχετικού τίτλου, προϋποθέτει η διπλωματική εργασία να
αποτελεί στοιχείο της προσωπικής του συμβολής, με χαρακτήρα ατομικότητας, μοναδικότητας και πρωτοτυπίας.
Ο συγγραφέας, έχει επίσης ευθύνη για το περιεχόμενο
της διπλωματικής εργασίας.
2. Κάθε μεταπτυχιακός φοιτητής του υφιστάμενου
Δ.Π.Μ.Σ. θα πρέπει να καταθέτει υπογεγραμμένη, στην
Γραμματεία του Προγράμματος, την παρακάτω υπεύθυνη δήλωση (άρθρο 8 ν. 1599/1986) πνευματικών δικαι-
ωμάτων και διαχείρισης ερευνητικών δεδομένων, που
αφορά την περάτωση των σπουδών του, ως εξής:
Υπεύθυνη Δήλωση
Ο/Η κάτωθι υπογεγραμμένος …………………… (ονοματεπώνυμο), μεταπτυχιακός φοιτητής/τρια του Π.Μ.Σ.
με τίτλο «………………………….» δηλώνω υπεύθυνα
ό,τι αποδέχομαι τους παρακάτω όρους που αφορούν:
I. στα πνευματικά δικαιώματα της Διπλωματικής Εργασίας μου, και
II. στη διαχείριση των ερευνητικών δεδομένων που θα
συλλέξω στην πορεία εκπόνησής της:
α) Τα πνευματικά δικαιώματα της Διπλωματικής Εργασίας μου, μετά την αποπεράτωσή της, θα ανήκουν,
ταυτοχρόνως, σε μένα και στο Τμήμα Αγροτικής Οικονομίας και Ανάπτυξης.
β) Η διαχείριση των δεδομένων ανήκει, από κοινού, σε
εμένα και στον/στην πρώτο Επιβλέποντα καθηγητή της
Διπλωματικής Εργασίας.
γ) Οποιαδήποτε επιστημονική δημοσίευση ή/και ανακοίνωση (αναρτημένη ή προφορική), ή/και αναφορά από
το υλικό τεκμηρίωσης/βάση δεδομένων της Διπλωματικής Εργασίας, θα γίνεται με συγγραφείς, εμένα τον ίδιο
και τον/την Επιβλέποντα (ή και μέλους της Τριμελούς
Συμβουλευτικής Επιτροπής), ανάλογα με τη συμβολή
τους στην έρευνα ή στη συγγραφή των ερευνητικών
εργασιών.
δ) Η σειρά των ονομάτων, στις επιστημονικές δημοσιεύσεις ή επιστημονικές ανακοινώσεις, θα αποφασίζεται
από κοινού από εμένα και τον/την Επιβλέποντα της Διπλωματικής Εργασίας, πριν αρχίσει η εκπόνησή της. Η
απόφαση αυτή θα πιστοποιηθεί, εγγράφως, μεταξύ εμού
και του/της κ. Επιβλέποντα.
ε) Τέλος, δηλώνω ότι γνωρίζω τους κανόνες περί λογοκλοπής και πνευματικής ιδιοκτησίας, και ότι θα τους
τηρώ απαρέγκλιτα, καθ’ όλη τη διάρκεια φοίτησης και
κάλυψης των εκπαιδευτικών υποχρεώσεων που προκύπτουν από το Π.Μ.Σ του Ιδρύματος.
Αθήνα [- ημερομηνία -]
Ο/Η δηλών -ούσα
(Ονοματεπώνυμο και υπογραφή)
3. Στην διπλωματική εργασία πρέπει να αναγνωρίζεται ο ρόλος του Επιβλέποντα/της Συμβουλευτικής
Επιτροπής, με σχετική αναγραφή στο εξώφυλλο και
το εσώφυλλο. Επιπροσθέτως, στον πρόλογο πρέπει να
αναγράφονται ο Επιβλέπων/η Συμβουλευτική Επιτροπή,
καθώς και η υποδομή ή/και οι δυνατότητες που χρησιμοποιήθηκαν για την διπλωματική εργασία στο Γεωπονικό
Πανεπιστήμιο Αθηνών.
4. Ο Επιβλέπων/υπεύθυνος ερευνητικής ομάδας/Εργαστηρίου έχει δικαίωμα αξιοποίησης και δημοσιοποίησης
των παραγόμενων αποτελεσμάτων (δεδομένα, μελέτες,
προγράμματα, εφαρμογές, πρωτότυπα, κ.λπ). Η αξιοποίηση αυτή, δεν αφορά σε εμπορική εκμετάλλευση, αλλά
σε πράξη στο πλαίσιο της Έρευνας και της Επιστήμης.
5. Σε περίπτωση χρηματοδοτούμενης Έρευνας, δεν
εκχωρείται το δικαίωμα πνευματικής ιδιοκτησίας της
διπλωματικής εργασίας, παρά μόνον, το αποκλειστικό
δικαίωμα χρήσης ή/και εκμετάλλευσης των αποτελεσμάτων της έρευνας (π.χ. δεδομένα, μελέτες, προγράμματα,
εφαρμογές, πρωτότυπα, κ.λπ.) στον Επιστημονικό Υπεύθυνο ή/και χρηματοδότη, σύμφωνα με τα προβλεπόμενα
στη σύμβαση μεταξύ του Γεωπονικού Πανεπιστημίου
Αθηνών και του παραγγέλλοντα φορέα.
6. Η χρήση ξένου υλικού, με κατοχυρωμένα δικαιώματα πνευματικής ιδιοκτησίας ή η παραπομπή σε αυτό,
και στο πλαίσιο της διπλωματικής εργασίας, πρέπει να
γίνεται σύμφωνα με τους κανόνες της ακαδημαϊκής δεοντολογίας. Η παραβίαση αυτής της δεοντολογίας αποτε-
λεί παράβαση του νόμου περί πνευματικής ιδιοκτησίας,
και θα αντιμετωπίζεται αναλόγως από τα υφιστάμενα
θεσμικά όργανα του Ιδρύματος.
Άρθρο 14
Τίτλος Σπουδών - Καθομολόγηση
1. Ο τελικός βαθμός του Μεταπτυχιακού Διπλώματος
Ειδίκευσης προκύπτει από τον βαθμό των μεταπτυχιακών μαθημάτων και το βαθμό της Διπλωματικής Εργα-
σίας. Για τον υπολογισμό του τελικού βαθμού, ο μέσος
όρος βαθμολογίας όλων των μαθημάτων έχει βαρύτητα
70%, ενώ ο βαθμός της Διπλωματικής Εργασίας 30%.
2. Ύστερα από την ολοκλήρωση των σπουδών, την επιτυχή εξέταση, καθώς και την ολοκλήρωση του συνόλου
των υποχρεώσεων των φοιτητών, η Επιτροπή Προγράμματος Σπουδών εγκρίνει την απονομή σε αυτούς του
Μεταπτυχιακού Διπλώματος Ειδίκευσης στην Οργάνωση
και Διοίκηση Επιχειρήσεων Τροφίμων και Γεωργίας. Στο
δίπλωμα αναγράφεται η τελική βαθμολογία, ως εξής:
- Άριστα, για μέσο όρο βαθμολογίας μεταξύ 8,50-10.
- Λίαν καλώς, για μέσο όρο βαθμολογίας μεταξύ 6,508,49.
- Καλώς, για μέσο όρο βαθμολογίας μεταξύ 6,00-6,49.
3. Το Μεταπτυχιακό Δίπλωμα Ειδίκευσης υπογράφεται
από τον Πρύτανη, τους Προέδρους των συνεργαζόμενων Τμημάτων και σφραγίζεται με τη μεγάλη σφραγίδα
του Ιδρύματος.
4. Φοιτητής/φοιτήτρια που ολοκλήρωσε επιτυχώς τις
μεταπτυχιακές σπουδές του/της, ορκίζεται καθομολογείται ενώπιον αρχών του Ιδρύματος και του Τμήματος.
Η ορκωμοσία καθομολόγηση δεν αποτελεί συστατικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1493/31.03.2025
τύπο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του μεταπτυχιακού διπλώματος. Πριν από την ορκωμοσία καθομολό-
γηση μπορεί να χορηγείται στους αποφοίτους σχετική
βεβαίωση επιτυχούς περάτωσης των μεταπτυχιακών
σπουδών τους.
5. Η ορκωμοσία καθομολόγηση γίνεται σε τελετή,
παρουσία των αποφοίτων, σε ημέρες που ορίζονται
από τα αρμόδια όργανα του Πανεπιστημίου. Για λόγους
ανωτέρας βίας, και με αίτησή του προς τη Γραμματεία
του Τμήματος του, ο/η απόφοιτος μπορεί να ζητήσει τη
χορήγηση του τίτλου σπουδών, χωρίς να συμμετάσχει
στην τελετή ορκωμοσίας καθομολόγησης ή να ζητήσει να συμμετάσχει, σε επόμενη τελετή ορκωμοσίας. Το
κείμενο του όρκου, για τους απόφοιτους που αποκτούν
Μ.Δ.Ε., ορίζεται με απόφαση της Συγκλήτου. Στους απόφοιτους, που δεν επιθυμούν να δώσουν όρκο θρησκευ-
τικού τύπου, επιτρέπεται απλή επίκληση της τιμής και
συνείδησής τους.
Άρθρο 15
Διοικητική, Τεχνική και
Οικονομική Υποστήριξη Δ.Π.Μ.Σ.
Τη διοικητική, τεχνική και οικονομική υποστήριξη του
Δ.Π.Μ.Σ. αναλαμβάνει η Γραμματεία του Δ.Π.Μ.Σ. Τα καθήκοντά της περιλαμβάνουν την εύρυθμη λειτουργία
του, την ενημέρωση και εξυπηρέτηση των υποψηφίων
μεταπτυχιακών φοιτητών, την οργάνωση της επιλογής
των υποψηφίων, τις εγγραφές μεταπτυχιακών φοιτητών, την τήρηση φακέλων επίδοσης των φοιτητών, την
τήρηση του παρόντα Εσωτερικού Κανονισμού, την έκδοση των Πιστοποιητικών των φοιτητών, την έκδοση
των προκηρύξεων για εισαγωγή νέων φοιτητών, την
μέριμνα για καταβολή των διδάκτρων και την ορθή διεκπεραίωση τιμολογίων και παραστατικών σε συνεργα-
σία με τον Ε.Λ.Κ.Ε. κ.ά. Επίσης, επιλαμβάνεται θεμάτων
που αφορούν στο διδακτικό προσωπικό, το ωρολόγιο
πρόγραμμα διδασκαλίας και τηρεί στατιστικά στοιχεία
σχετικά με το Δ.Π.Μ.Σ.
Άρθρο 16
Τροποποίηση του Κανονισμού Σπουδών
Οι διατάξεις του παρόντος Εσωτερικού Κανονισμού
μπορούν να τροποποιούνται, μετά από τεκμηριωμένη
εισήγηση, με απόφαση των αρμόδιων οργάνων, σύμφωνα με την ισχύουσα νομοθεσία.
Άρθρο 17
Ρύθμιση άλλων Θεμάτων
Όσα θέματα δεν ρυθμίζονται στον παρόντα Εσωτερικό
Κανονισμό, θα ρυθμίζονται με αποφάσεις των αρμοδίων
οργάνων, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 4 Μαρτίου 2025
Ο Πρύτανης
ΣΠΥΡΙΔΩΝ ΚΙΝΤΖΙΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201493.pdf | Tokens: 49834]